Στέλιος Πέρρος

Ο Στέλιος Πέρρος είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1957 μέχρι το 1963.

Καριέρα
Ο Πέρρος ξεκίνησε την ποδοσφαιρική του καριέρα από τον Μελιτέας Θεσσαλονίκης και μεταγράφηκε στον Άρη το καλοκαίρι του 1957. Κατά την πρώτη του χρονιά με τους "κίτρινους" έπαιξε ως δεξιός εξτρέμ σε εννέα αγώνες του πρωταθλήματος Θεσσαλονίκης, σκοράροντας δύο τέρματα στον αγώνα κατά του Μακεδονικού με 6-1, στις 24 Νοεμβρίου 1957.Εφημερίδα Μακεδονία, 26/11/1957, Σελίδα: 4

Την επόμενη σεζόν, οδήγησε τον Άρη στην κατάκτηση του τοπικού τίτλου, πετυχαίνοντας πέντε τέρματα σε δέκα αγώνες, ενώ στην τελική φάση του πανελλήνιου πρωταθλήματος σκόραρε έξι ακόμη φορές σε δεκατρείς αγώνες. Καλύτερη του εμφάνιση στο πρωτάθλημα Θεσσαλονίκης ήταν στις 23 Νοεμβρίου 1958, όταν πέτυχε τα δύο γκολ της ομάδας του στη νίκη με 2-0 κατά του Ηρακλή,Εφημερίδα Μακεδονία, 25/11/1958, Σελίδα: 4 ενώ στην τελική φάση πέτυχε δύο γκολ στον εναρκτήριο αγώνα κατά της Δόξας Δράμας, όπου οι "κίτρινοι" επιβλήθηκαν με 3-0,Εφημερίδα Μακεδονία, 20/1/1959, Σελίδα: 4 όπως και στο 4-0 κατά του Παναιγιάλειου στις 18 Φεβρουαρίου 1959.Εφημερίδα Μακεδονία, 19/2/1959, Σελίδα: 5

Στις πρώτες χρονιές της Α' Εθνικής, ο Πέρρος αποτέλεσε βασικό κομμάτι της ομάδας του Άρη, σκοράροντας τέσσερις φορές το 1959-60 και άλλες δύο το 1960-61. Το τελευταίο του γκολ, το πέτυχε στον εκτός έδρας αγώνα κατά του ΠΑΟΚ στις 19 Νοεμβρίου 1961, όπου άνοιξε το σκορ στο 15ο λεπτό, αλλά μετά τον καταλογισμό πέναλτι υπέρ του γηπεδούχου, αποβλήθηκε με κόκκινη κάρτα λόγω διαμαρτυρίας.Εφημερίδα Μακεδονία, 21/11/1961, Σελίδα: 4

Την επόμενη χρονιά, αγωνίστηκε σε μόλις έναν αγώνα, στις 18 Νοεμβρίου 1962 κατά του Ολυμπιακού.Εφημερίδα Μακεδονία, 20/11/1962, Σελίδα: 11 Το καλοκαίρι του 1963, αποτέλεσε παρελθόν για την ομάδα της Θεσσαλονίκης.

Στατιστικά
ΔιοργάνωσηΑγώνεςΓκολ Πρωτάθλημα Ελλάδας / Α' Εθνική  71  13 Πρωτάθλημα Θεσσαλονίκης  18  7 Αγώνες κατάταξης  2  - Κύπελλο Ελλάδας  8  1
</div>

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Πέρρος Στέλιος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές